Boʻsh turgan binolardan unumli foydalanish siyosati samarasi

12.06.2020
Davlatimiz rahbari bugunning oʻzida Olmazor tumanidagi «ARDENT FOODS» mas’uliyati cheklangan jamiyat korxonasida boʻldi.
Bu shirkat boʻsh turgan binolar negizida yangi sub’ektlar tashkil etish va ish oʻrinlari yaratishga qaratilgan siyosat samarasi.
Loyiha qiymati 77 milliard soʻmdan ziyod boʻlgan korxona ikkita liniyadan iborat. Birida yigirmaga yaqin qandolat mahsulotlari, ikkinchisida tez pishadigan ovqat ingrediyentlari ishlab chiqarilmoqda. 150 kishi ish bilan ta’minlangan.
Hozirda mahsulot Tojikiston va Afgʻonistonga eksport qilinadi. 1 iyun holatiga koʻra, 45 ming dollarlik mahsulot chetga sotilgan. Yangi eksport bozorlarini topish hisobiga yil yakunigacha eksport hajmi yanada oshishi rejalashtirilgan.
Mahsulotlar turini koʻpaytirib, qoʻshimcha ish oʻrinlari yaratish boʻyicha koʻrsatmalar berildi.